Røyken videregående skole

Røyken videregående skole er en videregående skole ved Katrineåsen på Midtbygda, Røyken i Asker kommune i Viken. Nåværende rektor er Laila Handelsby.

Skolen tilbyr et bredt utdanningstilbud innenfor både studiespesialiserende og yrkesfaglige programområder. Bygg- og anleggsteknikk, frisør, blomster, interiør og eksponeringsdesign, informasjonsteknologi og medieproduksjon, medier og kommunikasjon, salg, service og reiseliv, elektro og datateknologi, helse- og oppvekstfag, kunst, design og arkitektur, studiespesialisering og påbygging til generell studiekompetanse utgjør utdanningstilbudene som skolen tilbyr. Skolen har tradisjon for å drive internasjonalisering og har et bredt internasjonalt nettverk som omfatter land i hele Europa. Dette nettverket består av samarbeid med land som omfattes av ASP-nettverket underlagt UNESCO, språkutveksling i engelsk- og fransktalende land og samarbeid med EU gjennom prosjekter tilhørende utdanningsprogrammet Erasmus+.

Historie 

Røyken videregående skole ble formelt opprettet 1. mars 1978 og første rektor på skolen var Olav J. Aadnekvam. Den første delen av bygningen ble tatt i bruk høsten 1978. Den resterende delen av skolen ble tatt i bruk fra nyttår 1979. Skolen var da den første såkalte kombinerte skolen i Buskerud. Skolen er knyttet til UNESCOs program for assosierte skoler og tilbyr internasjonalisert undervisning gjennom ASP-nettverket. Ved skolens åpningsår (1978 - 1979) var den amerikanske NASA astronauten Catherine Coleman blant elevene på skolen gjennom AFS sitt program for interkulturelle læringsopplevelser, som er verdens eldste ideelle utvekslingsorganisasjon for ungdom.

Rektorer 

 (1978-1984) Olav Aadnekvam
 (1984-1988) Tove Ness
 (1988-1994) Bjørg Ølstad
 (1994-2012) Ole Sageng
 (2012-) Laila Handelsby

Referanser

Eksterne lenker 
 

Videregående skoler i Viken
Skoler i Asker
Utdanningsinstitusjoner etablert i 1978